**เหตุเพลิงไหม้เรือนจำโกมายากวา** เป็นเหตุเพลิงไหม้ที่เกิดขึ้นระหว่างวันที่ 14 ถึง 15 กุมภาพันธ์ พ.ศ. 2555 ที่ทัณฑสถานแห่งชาติในโกมายากวา ประเทศฮอนดูรัส ซึ่งส่งผลให้มีผู้เสียชีวิต 358 ศพ ในบรรดาผู้เสียชีวิตนี้มีคู่สมรสของนักโทษที่ในการเยี่ยมเพื่อใช้ชีวิตคู่ (conjugal visit) รวมอยู่ด้วย นักโทษถูกกักไว้ในห้องขังเสียชีวิตจากการถูกเผาหรือขาดอากาศหายใจ เหตุเพลิงไหม้ในเรือนจำนี้เกิดขึ้นในช่วงเย็นของวันที่ 14 กุมภาพันธ์ ตามข้อมูลของนักโทษคนหนึ่ง เขาได้ร้องขอความช่วยเหลือออกไปแทบจะในทันที และ "ชั่วครู่หนึ่ง ไม่มีใครได้ยิน แต่อีกไม่กี่นาทีให้หลัง ซึ่งนานเหมือนนิรันดร ยามก็ได้ปรากฏตัวขึ้นพร้อมกุญแจและปล่อยพวกเราไป" กำลังกู้ภัยมาถึงในอีกราว 40 นาทีให้หลัง

ด้วยยอดผู้เสียชีวิตกว่า 350 ศพ จึงทำให้เหตุคราวนี้เป็นเพลิงไหม้เรือนจำครั้งที่มีผู้เสียชีวิตมากที่สุดในประวัติศาสตร์เท่าที่มีการบันทึก เป็นเพลิงไหม้ทุกประเภทครั้งที่มีผู้เสียชีวิตมากที่สุดในอเมริกากลาง และหนึ่งในเพลิงไหม้โครงสร้างครั้งที่มีผู้เสียชีวิตมากที่สุดทั่วโลก

การสูญเสีย
----------

มีนักโทษ 857 คนลงรายการอยู่ในทะเบียนชื่อของเรือนจำอย่างเป็นทางการ เรือนจำโกมายากวาถูกมองว่าเป็นเรือนจำที่มีการรักษาความปลอดภัยปานกลาง แต่นักโทษจำนวนมากถูกนำตัวมาขังไว้ด้วยอาชญากรรมร้ายแรง เช่น ฆาตกรรมและการปล้นโดยมีอาวุธ นักโทษราว 475 คนสามารถหนีจากเพลิงไหม้ได้ หลายคนผ่านหลังคาของเรือนจำ ขณะที่ 358 คนสูญหายและถูกสันนิษฐานว่าเสียชีวิต นักโทษหลายคนจำต้องกระโทษข้ามกำแพงเรือนจำเพื่อหนีเพลิงไหม้ ซึ่งเป็นเวลาเดียวกับที่มีรายงานว่า ยามเรือนจำได้ยิงปืนใส่พวกเขา ตามข้อมูลของนักผจญเพลิง มีนักโทษราว 100 คนถูกเผาจนเสียชีวิตหรือขาดอากาศหายใจในห้องขัง เพราะกุญแจที่จะปล่อยตัวพวกเขาออกมานั้นหาไม่พบ นักโทษราว 30 คนถูกส่งตัวไปยังเมืองหลวงเพื่อรับการรักษาพิเศษจากการถูกไฟไหม้รุนแรง เปาลา กัสโตร ผู้ว่าการท้องถิ่นและอดีตลูกจ้างเรือนจำ อ้างว่าเธอเรียกกาชาดและนักผจญเพลิง แต่พวกเขาต้องใช้เวลาประมาณ 20 ถึง 30 นาทีในการไปถึงเรือนจำ ซึ่งเป็นเวลาที่เพลิงส่วนใหญ่เกือบดับแล้ว

หัวหน้านิติเวชศาสตรของสำนักอัยการ แถลงว่า จะต้องใช้เวลาอย่างน้อยสามเดือนในการระบุเหยื่อทั้งหมด ส่วนใหญ่จากตัวอย่างดีเอ็นเอ

สาเหตุ
------

จนถึงปัจจุบัน ยังไม่ทราบสาเหตุที่แน่ชัดของเหตุเพลิงไหม้ดังกล่าว เดิมเชื่อว่าเกิดจากการจลาจล ซึ่งฟูกของนักโทษถูกจุดไฟเผาระหว่างนั้น แต่ทางการเรือนจำปฏิเสธ และอ้างว่าเกิดจากไฟฟ้าขัดข้อง ผู้รอดชีวิตรายงานว่านักโทษเป็นผู้รับผิดชอบต่อเหตุเพลิงไหม้ มีการบอกเล่าว่าชายไม่ระบุตัวตนคนหนึ่งตะโกนว่า "เราจะตายทั้งหมดที่นี่!" ก่อนจุดไฟ เหตุจูงใจของเขาไม่เป็นที่ทราบ

เหตุเพลิงไหม้เรือนจำโกมายากวาเป็นเหตุเพลิงไหม้เรือนจำครั้งที่สี่ในฮอนดูรัสนับแต่ พ.ศ. 2537 ที่มีผู้เสียชีวิต 70 ศพหรือมากกว่า นอกเหนือจากนี้ มีรายงานว่า นักผจญเพลิงไม่สามารถช่วยเหลือเหยื่อในทันทีเพราะพวกเขาได้ยิน "เสียงปืนในเรือจำ" และยังเป็นเพราะพวกเขาไม่มีกุญแจเข้าไปในห้องขัง ฐานทัพอากาศโซโตกาโน ซึ่งอยู่ห่างจากเรือนจำเพียง 15 นาที ให้การช่วยเหลือสหรัฐและฮอนดูรัสเมื่อเวลาประมาณ 10.20 น.

อ้างอิง
-------

1. ↑  "Autoridades corrigen la cifra de muertos por incendio en prisión hondureña". *CNNMexico*. 19 กุมภาพันธ์ 2012. สืบค้นเมื่อ 20 กุมภาพันธ์ 2012. (สเปน)
2. ↑  Matt Gutman (15 กุมภาพันธ์ 2012). "Deadliest Prison Fire in History? Hundreds Killed in Honduras". *ABC News*. สืบค้นเมื่อ 16 กุมภาพันธ์ 2012.
3. 1 2 3  "Honduras prison fire 'leaves at least 272 dead'". *BBC News*. BBC. 15 กุมภาพันธ์ 2012. สืบค้นเมื่อ 15 กุมภาพันธ์ 2012.
4. ↑  "Official: 272 Dead in Honduras Prison Fire". *Time*. 15 กุมภาพันธ์ 2012. คลังข้อมูลเก่าเก็บจากแหล่งเดิมเมื่อ 15 กุมภาพันธ์ 2012. สืบค้นเมื่อ 15 กุมภาพันธ์ 2012.
5. 1 2 3 4  Mendoza, Martha; Weissenstein, Michael (15 กุมภาพันธ์ 2012). "More than 300 killed in Honduras prison fire, one of the deadliest in decades". *The Washington Post*. คลังข้อมูลเก่าเก็บจากแหล่งเดิมเมื่อ 24 มิถุนายน 2019. สืบค้นเมื่อ 15 กุมภาพันธ์ 2012.
6. 1 2 3  Archibold, Randal (15 กุมภาพันธ์ 2012). "Death Toll Soars in Prison Fire in Honduras". *New York Times*. สืบค้นเมื่อ 15 กุมภาพันธ์ 2012.
7. ↑  "More than 350 killed in fire at Honduras prison". *The Philadelphia Inquirer*. 16 กุมภาพันธ์ 2012. สืบค้นเมื่อ 17 พฤศจิกายน 2021.
8. 1 2  "Hundreds killed in fire at prison in Honduras". *USA Today*. 15 กุมภาพันธ์ 2012. สืบค้นเมื่อ 15 กุมภาพันธ์ 2012.
9. ↑  "Reos de la prisión hondureña rompieron el techo para huir del fuego". *CNNMexico* (ภาษาสเปน). 15 กุมภาพันธ์ 2012. สืบค้นเมื่อ 16 กุมภาพันธ์ 2012.
10. ↑  "Honduras prison fire officials suspended". Al Jazeera. 15 กุมภาพันธ์ 2012. สืบค้นเมื่อ 16 กุมภาพันธ์ 2012.
11. ↑  "Honduras prison fire kills at least 300 people". *The Daily Telegraph*. UK. 15 กุมภาพันธ์ 2012. คลังข้อมูลเก่าเก็บจากแหล่งเดิมเมื่อ 15 กุมภาพันธ์ 2012. สืบค้นเมื่อ 15 กุมภาพันธ์ 2012.
12. ↑  Phillips, Tom (15 กุมภาพันธ์ 2012). "Honduras prison fire kills at least 300". *The Guardian*. UK: Guardian Media Group. สืบค้นเมื่อ 15 กุมภาพันธ์ 2012.
13. 1 2  "'We will all die here!': hundreds killed in Honduras prison blaze after inmate sets fire to bedding". *Syndney Morning Herald*. Australia. 16 กุมภาพันธ์ 2012. สืบค้นเมื่อ 16 กุมภาพันธ์ 2012.
14. ↑  "Incendio en penal de Honduras cobra la vida de al menos 300 presos". *El Proceso* (ภาษาสเปน). 15 กุมภาพันธ์ 2012. คลังข้อมูลเก่าเก็บจากแหล่งเดิมเมื่อ 18 กุมภาพันธ์ 2012. สืบค้นเมื่อ 16 กุมภาพันธ์ 2012.
15. ↑  "Hundreds killed in 'hellish' fire at prison in Honduras". *Fox News*. 15 กุมภาพันธ์ 2012. สืบค้นเมื่อ 16 กุมภาพันธ์ 2012.